stanford-oval/wikipedia huggingface dataset:
עמותה
ניהול פיננסי > הכנסות

מקורות המימון של העמותות הם:
מימון ציבורי - מענקים וחוזים ממשלתיים, במסגרת תקציב המדינה, ומרשויות מקומיות. מענקים או תמיכות בשמם הממשלתי הם סכומי כסף המוענקים לעמותות שהגישו בקשות תמיכה ועמדו בקריטריונים מסוימים. חוזים ממשלתיים - ייתכן בדרך של מכרז ציבורי או של הכרה כספק יחיד - אשר מטרתם אספקת שירותים במקום משרדי הממשלה. המימון הציבורי מהווה כשני שלישים (בערך) ממקור ההכנסה של העמותות[דרוש מקור]. תמיכה זו ניתנת לעיתים כתוצאה ממיקור חוץ (פעולות שבוצעו בעבר על ידי משרדי הממשלה מבוצעות כעת על ידי עמותות שונות), לעמותות הפועלות בתחומים שהמדינה מבקשת לעודד. התמיכה ניתנת בהתאם לקריטריונים שונים הקבועים בתקנות - חלקם איכותיים וחלקם כמותיים. זוהי תמיכה שוויונית ושקופה.
דמי חבר - תשלום שמשלמים חברי העמותה בגין חברותם, אם העמותה הגדירה תשלום מעין זה. תשלום זה לעיתים אחיד לכל החברים, ולעיתים תלוי במאפיין של החבר.
הכנסה עצמית - ההכנסות שמייצרות העמותות עצמן, כגון הכנסות מנכסים ותשלומים מלקוחות ומצרכני מוצרים/שירותים של העמותה. למשל בבתי חולים שהם עמותות, החלק העיקרי של מחזורן הכספי נובע מהכנסות על שירותים רפואיים.
תרומות - יחידים, ארגונים עסקיים וקרנות התורמים לעמותות השונות. תרומה לרבות מהעמותות מעניקה לתורם זיכוי ממס הכנסה בסך 35% מסכום התרומה, לפי סעיף 46 לפקודת מס הכנסה, זיכוי המהווה תמריץ מס. בדו"ח שמגישה העמותה לרשם העמותות עליה להציג בנפרד תרומות שמקורן בישות מדינית זרה.
סכום התקבולים מכל מקור וסוג, שהתקבלו במשך שנה, הוא המחזור של העמותה.
ניהול פיננסי > הוצאות

הרכב ההוצאות של העמותה תלוי במאפייני פעילותה. מרכיבי הוצאה כלליים:
הוצאות פעילות: עלויות המשמשות את העמותה לקידום מטרותיה כגון רכישת ציוד, קיום אירועים מיוחדים, הפעלת פרויקטים שונים, משכורת לאנשי מקצוע הפועלים בתחום מטרות העמותה, כמו רופאים בעמותה של בית חולים, או עורכי דין בעמותה משפטית וכדומה. הוצאות אלו אמורות להיות החלק העיקרי של מחזור הכספים בעמותה תקינה.
הוצאות תפעוליות: תשלום למנכ"ל העמותה, מזכירה, דמי שכירות (או הוצאות הקמה ותחזוקה) למבנים המשמשים את העמותה, עלויות תפעול של מבנים אלה, והוצאות תפעוליות נוספות (ציוד משרדי, אתר אינטרנט, פרסום וכדומה). הוצאות אלו בעמותות נקראות הוצאות הנהלה וכלליות. ישנה הגבלה על אחוז ההוצאה התפעולית מכלל מחזור הכספים של העמותה, כאשר האחוז המרבי הוא לעמותה קטנה ועומד על רף של עד 22% ממחזור הכספים. ככל שמחזור הכספים גדול יותר העמותה נדרשת להוציא אחוז נמוך יותר על הוצאות תפעול.
גמול לחברי ועד העמותה, על פעילותם במוסדות העמותה, על פי השתתפות בישיבות. תקנות העמותות (גמול ליושב ראש ועד, לחבר ועד ולחבר ועדת ביקורת בעמותה), התשס"ט-2009 קובעות את הגמול המרבי, כפונקציה עולה של המחזור של העמותה. עם זאת, אין חובה לשלם גמול לחברי הוועדות על תפקידם ובפועל רוב העמותות מגייסות אנשים לתפקידים אלה על בסיס התנדבותי.
שכר: הוצאה זו אינה קיימת בעמותה המבוססת כולה על מתנדבים, אך פעמים רבות גם עמותה שעיקר פעילותה מבוסס על מתנדבים זקוקה לגרעין של עובדים בשכר. במקרים שבהם שירותי העמותה מצריכים עבודה מקצועית בהיקף נרחב (כגון עמותה המעניקה טיפול רפואי), יהיו מרבית הפעילים בה שכירים ולא מתנדבים.
ראו גם

חברה לתועלת הציבור
גיידסטאר
ארגוני חסד בישראל
המגזר השלישי
לקריאה נוספת

דוד א' פרנקל, דיני עמותות בישראל, מהדורה שנייה, הוצאת פרלשטיין-גינוסר, 2012.
הערות שוליים

↑  עמותות - גיידסטאר, באתר www.guidestar.org.il
↑  על פי סעיף 33 לחוק העמותות
↑  החלטות ממשלת ישראל בדבר אישור ניהול תקין
↑  בקשה לאישור ניהול תקין, באתר של רשות התאגידים
↑  רישום עמותה, באתר רשות התאגידים
↑   מוטי בסוק, לפיד יבחן: שכר מנהל בעמותה ציבורית לא יעלה על שכר של מנכ"ל משרד ממשלתי, באתר TheMarker‏, 28 במאי 2014
באסתני

| --- | --- |
גלידה פרסית מוגשת עם עלי ופל
גלידה פרסית מוגשת עם עלי ופל
 
 מאכלים
 סוג:  גלידה 
 מוצא:  איראן 
 אופן הגשה:  קור 
 מרכיבים עיקריים:  חלב, שמנת מתוקה, ביצים, סוכר, מי ורדים (או "עלי ורדים"), זעפרן, וניל, ופיסטוקים
 
באסתני סונהטי (בפרסית: بستنی سنتی מילולית בהוראת: "גלידה-מסורתית", נקראת גם: גלידת זעפרן או גלידת פרח וזמיר) ידועה גם בשם גלידה-פרסית, הגלידה בעלת מרקם דביק ואלסטי עם אחוזי שומן גבוהים בדומה לגלידות מסטיק או גלידת "קולפי" הודית. גלידה זו עשויה מחלב, שמנת מתוקה, ביצים, סוכר, מי ורדים (או "עלי ורדים"), זעפרן, וניל, ופיסטוקים. לעיתים נהוג להוסיף גם "אבקת סחלב" או מסטיקא כדי לשוות לגלידה מראה דביק ואלסטי.
צורות הגשה

יש הנוהגים להגיש גלידה זו ביחד עם: פלודה (פלודה שיראזי) ויש הנוהגים להגיש גלידה זו גם עם מיץ גזר בתוספת: קינמון, אגוז מוסקט, ציפורן, הל, או תבלינים אחרים. צורת הגשה זו נקראת אב-האביג' באסתני.
היסטוריה

עדויות ראשונות על אכילת קינוחים קרים באזור פרס מדווחים משנת 500 לפני הספירה בתקופת הממלכה האחמנית. בתקופה זו היה נהוג לערבב שלג נקי שהובא מצמרות ההרים עם סורבה (גרידת קליפת פירות) ומעליה לפזר זעפרן, מיץ ענבים ופירות. בשנת 400 לפני הספירה הומצא הקינוח המכונה פלודה, הפלודה הקפוא עורבב עם גלידה פרסית בכדי להאט את איבוד נוזלי הגלידה הנמסה.
היסטוריה > בעת המודרנית

בסוף המאה ה-19 הומצאה גרסתה העדכנית של "הגלידה הפרסית" שהייתה בעלת מרקם קשה בדומה לגלידות המסטיק שהוכנו בטורקיה וסוריה. גרסה זו הוכנה על בסיס שמנת בעלת אחוזי שומן גבוהים מאוד ולעיתים גם עם ביצים במקום אבקת מסטיקא כתושה עם אבקת סחלב בתוספת תבלינים. הוגשה למלך הפרסי, לצד פאלודה.
ראו גם

קולפי
גלידה מסטיק
תרגול כיבוי אש

תלמידים מתרגלים תרגיל כיבוי בקרוואן עשן כשכבאי מסייע להם. מטרת התרגול ללמד את הילדים נהלים נכונים לפינוי הבניין בזמן שריפה או מצב חירום אמיתי.
צופר משולב נצנץ להתרעה על שרפה הנמצא בשימוש נרחב בארצות הברית וקנדה. בתמונה מכשיר מדגם Wheelock MT-24-LSM. תרגילי כיבוי משתמשים לעיתים קרובות באזעקות אש.
תרגול כיבוי אש (באנגלית: fire drill) או תרגול התנהגות בזמן שרפה, היא שיטה לתרגל כיצד יפונה בניין במקרה של שריפה או במצבי חירום אחרים. ברוב המקרים מופעלת מערכת אזעקת האש הקיימת בבניין והמבנה מפונה מהיציאה הפנויה הקרובה ביותר. בהתאם לסוג הבניין יש להתאים את נוהלי כיבוי האש בבניין, כגון בתי חולים, בתי ספר או בניינים רבי קומות, שבהם הדיירים עשויים להיות ממוקמים בתוך הבניין, בשעה שפרצה שרפה. ככלל, תרגיל הפינוי בא להבטיח שהפינוי בשעת אמת יהיה מספיק מהיר, ולזהות בעיות במערכת החירום או בתהליכי הפינוי שיש לתקנם. ככלל היערכות מראש מונעת אסון. זמן התגובה ואיכותה מהווים פרמטרים חיוניים במניעת נזק בחיים או ברכוש. הדרכת בטיחות וכיבוי אש מקצועית הכרחית בכל מקום עבודה. תרגול התנהגות בזמן שרפה צריכה לכלול: מודעות העובדים להשפעות החום והעשן, הגורמים שלהם פוטנציאל להוביל לשרפה ואיך להתמודד עם שריפות תוך נקיטת אמצעי זהירות.
שרפה במקום העבודה יכולה להתרחש בכל רגע נתון. לעובדים צריכה להיות המודעות, הידע וההבנה איך מגיבים. תגובת העובדים תציל חיים ותמנע שריפת רכוש. בשביל זה, על העובדים ללמוד איך לזהות אזורים מסוכנים, שיכולים להוות בסיס להתפרצותה של שרפה. מעבר לכך הדרכת כיבוי האש לעובדים כוללת הליך מבוקר ויעיל של פינוי קהל בזמן אש.
בנוסף לתרגולי העובדים בכיבוי האש, תוך כדי התרגול נבדקות מערכות אזעקת האש על בסיס קבוע כדי לוודא שהמערכות פועלת באופן תקין. בדיקות אזעקת האש נעשות לרוב מחוץ לשעות העבודה הרגילות על מנת למזער את ההפרעה בתפקודי הבניין; בבתי ספר, הם נעשים לעיתים קרובות כאשר התלמידים והצוות לא נמצאים בסביבה או במהלך החגים שבהם מהנדסי גילוי אש בודקים את האזעקות בבניין לצורך תיקון במידת הצורך.
היסטוריה של תרגילי כיבוי אש

ממטרות תרגילי כיבוי האש בבניינים, להבטיח שכול הדיירים או העובדים בו ידעו לצאת בבטחה ובמהירות האפשרית במקרה של שרפה, עשן, פחמן חד-חמצני או כל אירוע חירום אחר ולהכיר את קול אזעקת השרפה.
באירוע שרפה בשנת 1958 שפרצה בבית הספר הקתולי הפרטי "גבירת המלאכים" בשיקגו עוד בטרם שהייתה החובה לתרגל אירועי שרפה, ילדים נלכדו בקומה השנייה, בזמן שהמורים והתלמידים לא ידעו איך לצאת בשלום מהבניין. ילדים רבים קפצו מהחלונות ורבים נהרגו מכיוון שלא יכלו למצוא את דרכם ליציאה. חודשיים לפני האירוע בית הספר עבר בדיקת ציוד לכיבוי שריפות והיו בו את מספר היציאות והמטפים הנדרשים באותה עת, היו חסרים בו גלאי עשן או אזעקות אש מתאימות. מעבר לכך בבית הספר הייתה צפיפות רבה.
לאחר האירוע הקשה בבית הספר "גבירת המלאכים" הוכר הצורך בתרגולי כיבוי אש חודשיים בבתי הספר ובבנייני מגורים. במחקר שבוצע מאוחר יותר נמצא שחינוך להתנהגות בשעת שרפות ותהליכי כיבוי אש להצלת חיי אדם בשעת אירועי חירום כגון אלה. התושבים בבניינים התחילו ללמוד יותר על הגורמים המשפיעים על הצתת שריפות, ומה לעשות במקרה של התלקחות אש. כמו כן, הם היו מודעים לסכנות המאפשרות להתלקחות שרפה. בתוך שנה מהשרפה בבית הספר "גבירת המלאכים", רוב הגורמים המסוכנים שנמצאו בו חוסלו כמו כן גם באלפי בתי ספר ברחבי ארצות הברית.
שיפורים בבטיחות אש

לאחר השרפה בבית הספר "גבירת המלאכים", מדינות ארצות הברית חוקקו תקנות שחייבו התקנת ארונות כיבוי אש ברחובות הערים במרחק שלא יותר מ-30 מטרים מחזיתות הבניינים. האספה הכללית של אילינוי חוקקה גם חוקי בטיחות חיים בהתייחסות לשליטה על פינוי פסולת, אחסון נאות של חומרי בעירה, קיום תרגילי כיבוי ובדיקות בתכופות רבה. כדי למנוע שריפות ומוות כתוצאה משריפות, בתי הספר חויבו לתכנן ולקיים תוכניות פינוי, ולוודא שכל אזעקות האש והאזהרות המתאימות פועלות. המורים חויבו לקחת אחריות על מצבי חירום ולהיות מנהיגים בשעת אירועים שכאלה. מנהלי בתי הספר חויבו לשקול האם הכיתות אינן מאוכלסות בצפיפות רבה מידי. הם חויבו שיהיה מספיק מקום וזמן כדי להוציא את כל התלמידים במהירות ובבטחה. המורים חויבו לבדוק את הכיתות ולחפש גורמים שעלולים להיות סיבות לשריפות בכיתות, זאת כדי לנסות ולמנוע את התרחשותן בעתיד.
תקנות תרגול כיבוי אש בישראל

בתקנות הרשות הארצית לכבאות והצלה (החזקה, בדיקה, תחזוקה ותרגול של סידורי בטיחות אש בבניין גבוה ובבניין רב קומות), התשע"ח–2018, נקבע תחת פיסקה 4 "תרגול" : בנכס שגובהו 42 מטר ומעלה (13-12 קומות ומעלה) לפי היתר הבנייה, יבצע האחראי, אחת לשנה לפחות, תרגול מעשי למילוט מהנכס כנדרש באירוע דליקה, ולהכרת סידורי בטיחות האש המצויים בנכס, בדרך שתקבע רשות הכבאות וההצלה ושתפורסם באתר האינטרנט של הרשות.
בפיסקה 6 לתקנות "מסירת מידע טרם אכלוס דירת מגורים בנכס חדש": טרם אכלוס ראשוני של דירת מגורים בנכס חדש (בבניין שגובהו 42 מטר ומעלה), ימסור המוכר, או מי מטעמו, לקונה, מידע בכתב על מיקום דרכי מילוט מהנכס ופרטי סידורי בטיחות האש בנכס, בהתאם להיתר הבנייה, אופן הפעלתם, וחובת ואופן תחזוקתם, בדרך שתקבע רשות הכבאות וההצלה ושתפורסם באתר האינטרנט של הרשות.
הדרכת עובדים במפעל בנושא בטיחות אש מהווה חלק מהדרכה לכלל הסיכונים הקיימים במקום העבודה:  תקנות ארגון הפיקוח על העבודה (מסירת מידע והדרכת עובדים), התשנ"ט-1999. "הדרכת עובדים, (א) מחזיק במקום עבודה יקיים הדרכה בדבר מניעת סיכונים והגנה מפניהם (להלן - הדרכה), באמצעות בעל מקצוע מתאים ויוודא שכל עובד הבין את הסיכונים והוא בקיא דיו בנושאי ההדרכה, בהתאם לתפקידו ולסיכונים שלהם הוא חשוף; מחזיק במקום עבודה יחזור ויקיים הדרכה כאמור בהתאם לצורכי העובדים ולפחות אחת לשנה."
תרגול מילוט, התייחסות לממלטים מדליקה קיימת בתחיקת הבטיחות בעבודה ב: פקודת הבטיחות בעבודה [נוסח חדש] התש"ל-1970. תרגילי הימלטות צעדים יעילים, לרבות תרגילי הימלטות, הבאים להבטיח שהעובדים יהיו בקיאים בממלטים מדליקה ובשימושם ובסדר הקבוע לשעת דליקה, יינקטו: (1) במפעל שעובדים בו בבניין אחד יותר מעשרים בני אדם מעל לקומה הראשונה או במקום שהוא יותר משישה מטרים מעל פני הקרקע; (2) במפעל שבו נמצאים בשימוש או מוחסנים חומרים דליקים ביותר או נפיצים בבניין שבו עובדים בני אדם.
תקנות בדבר נקיטת אמצעי בטיחות אש והצלה (תיקון מס' 8) תשפ"ב-2021  (א) לשם מניעת דליקות והתפשטותן, כיבוי דליקות, צמצום נזקיהן וחילוץ לכודים, רשאי השר, באישור ועדת ביטחון הפנים של הכנסת, לקבוע הוראות בעניינים המפורטים להלן ואת האחראי לביצוען: (תיקון מס' 2) תשע"ד-2014 (1) סידורי בטיחות אש והצלה בנכסים לסוגיהם, לרבות התקנתם של אמצעי בטיחות אש והצלה בנכסים כאמור, קביעת איכותם, תחזוקתם ובדיקת תקינותם, תרגול השימוש בהם וקבלת אישור בטיחות; (2) אופן החזקתם של נכסים לסוגיהם, לרבות בעניין סדר וניקיון, גיזום וסילוק צמחייה, מיקומם של מיתקנים, אחסנה, שמירת דרכי מילוט פנויות ותחזוקת יערות וחורשים, והכל בכל הנוגע לבטיחות אש והצלה; (3) כללי התנהגות שעניינם בטיחות אש והצלה; (4) חובת העסקת ממונה בטיחות אש והצלה בעסקים, במוסדות ובארגונים לסוגיהם, תפקידיו וכן דרישות לעניין כשירות, הכשרה והסמכה של הממונה; הוראות פסקה זו יחולו על גופים כאמור שהיקף פעילותם מצדיק זאת, בין השאר בשל רמת הסיכון הנובעת מאופי הפעילות של הגוף, ממספר השוהים במקום שבו הוא פועל ומשטח המקום; (5) חובת עריכתן של פעולות הדרכה ותרגול בנושאי בטיחות אש והצלה על ידי מדריכים, בעסקים, במוסדות ובארגונים לסוגיהם, וכן דרישות לעניין כשירות, הכשרה והסמכה של המדריכים.
תקנות תרגול כיבוי אש בעולם > ארצות הברית

רשויות מוניציפליות רבות בארצות הברית דורשות לערוך תרגילי כיבוי במרווחי זמן קבועים במוסדות חינוך, במקומות עבודה ומבנים אחרים. בתקנות נקבע מעבר לתזמון תרגולי כיבוי האש גם ואת הבדיקות שיש לבצע במהלך התרגולים. ברוב מדינות ארצות הברית נקבע שבבתי הספר יש לתרגל פעולות כיבוי אש לפחות פעם בחודש.
עד ששונו התקנות ב-1 בנובמבר 2010, ניו ג'רזי הייתה ייחודית בדרישה שבתי ספר יערכו שני תרגילי כיבוי בחודש. לפי דרישות מאוחרות יותר, אחד משני תרגילי האש הוחלף בתרגיל אבטחה חודשי.
תקנות תרגול כיבוי אש בעולם > בריטניה

הסתדרות המורים הלאומית הבריטית דורשת מכל בתי הספר, המכללות והאוניברסיטאות וכל מוסד חינוך אחר לבצע תרגיל פינוי וכיבוי אש בכל שנת לימודים.  נדרש שרוב בתי הספר יבצעו תרגיל כיבוי אש בתחילת שנת הלימודים.  על פי תקנות האש בבריטניה, כל הבניינים החדשים שנבנו לאחר שהשתנו תקנות בטיחות האש ב-2005, שבכל חדר יותקן לפחות מכשיר אזעקת אש אחד כמו פעמון, צפירה (צפירה) או אזעקת עשן/חום. בדיקות בטיחות סדירות כגון בדיקת מערכות גילוי אש ועשן ומטפים צריכות להתבצע מדי שבוע ואינן מצריכות פינוי המבנים בשעת הבדיקות. על פי צו הרפורמה הרגולטורית (בטיחות אש) משנת 2005, בכל מקומות העבודה חייבת להיות תוכנית חירום המפרטת את פעולות צוות החרום, תוכניות פינוי והסדרים ליצירת קשר עם מכבי האש.
תקנות תרגול כיבוי אש בעולם > ניו זילנד

שירות הכבאות של ניו זילנד דורש מכל בתי הספר והמוסדות החינוכיים לבצע תרגיל כיבוי אש (המכונה "ניסיון פינוי") לפחות אחת לשישה חודשים, אלא אם צוין תקופה קצרה יותר בתוכנית הפינוי המאושרת של בית הספר. בתי ספר צריכים לתת לשירותי הכבאות הודעה מוקדמת של 7–10 ימי עבודה לפני ביצוע תרגיל כיבוי אש, ועליהם להגיש דיווח לכבאות תוך 7–10 ימי עבודה ממועד סיום התרגיל; הפעלת אזעקה לא מתוכננת אינה נחשבת כתרגיל כיבוי אש.
ראו גם

מערכת גילוי אש ועשן
מערכת גילוי וכיבוי אש
בטיחות אש
לוחם אש
מערכת התרעה על רעידת אדמה
כיבוי אש
הערות שוליים

↑  הדרכת כיבוי אש לעובדים - ש.ג | תכנון וייעוץ בטיחות אש
↑  "How To Conduct A Fire Drill At Work: A Step-by-Step Guide". AlertMedia (באנגלית אמריקאית). 2018-08-17. ארכיון מ-2019-04-26. נבדק ב-2019-04-26.
1 2 3 4  Cunningham, Thomas (n.d.). "Our Lady of the Angels: A Historical Perspective on School Fires". WithTheCommand.com. ארכיון מ-15 בינואר 2015. נבדק ב-11 בינואר 2015. {{cite web}}:  (עזרה)
↑  Teague, Paul. "Case Histories: Fires Influencing the Life Safety Code" (PDF). nfpa.org. ארכיון (PDF) מ-2015-04-02. נבדק ב-4 בנובמבר 2020. {{cite web}}:  (עזרה)
↑  National Fire Protection Association. "Fire Drills at School". nfpa.org. ארכיון מ-27 ביולי 2014. נבדק ב-28 באוקטובר 2014. {{cite web}}:  (עזרה)
1 2  תקנות הרשות הארצית לכבאות והצלה (החזקה, בדיקה, תחזוקה ותרגול של סידורי בטיחות אש בבניין גבוה ובבניין רב קומות), התשע"ח–2018, באתר www.nevo.co.il
↑  תקנות ארגון הפיקוח על העבודה (מסירת מידע והדרכת עובדים), תשנ"ט-1999, באתר www.nevo.co.il
↑  פקודת הבטיחות בעבודה [נוסח חדש, תש"ל-1970], באתר www.nevo.co.il
↑  חוק הרשות הארצית לכבאות והצלה, תשע"ב-2012, באתר www.nevo.co.il
↑  New Jersey Permanent Statutes, § 18A:41-1
↑  "New Jersey Principals And Supervisors Association — Membership News". Njpsa.org. ארכיון מ-2011-07-27. נבדק ב-2010-09-24.
↑  Burton, Liz. "How to Carry Out a Fire Drill in your School". High Speed Training UK Limited. ארכיון מ-8 באפריל 2019. נבדק ב-8 באפריל 2019. {{cite web}}:  (עזרה)
↑  "Fire safety in the workplace". Diect Gov. ארכיון מ-2 בינואר 2016. נבדק ב-29 בנובמבר 2015. {{cite web}}:  (עזרה)
↑  "Fire safety in the workplace". Direct Gov. ארכיון מ-2015-09-28. נבדק ב-2015-09-19.
↑  "DfES | Teachernet | Emergencies". Teachernet. ארכיון מ-2010-10-07. נבדק ב-2010-09-24.
↑  "Guide to evacuation schemes December 2014". New Zealand Fire Service. ארכיון מ-23 בינואר 2016. נבדק ב-13 בדצמבר 2015. {{cite web}}:  (עזרה)
קבוצת סטודנטים מאוניברסיטת ג'יימס מדיסון מפנה את חדרי המעונות שלהם במסגרת תרגיל כיבוי אש
אנרי בקרל

| --- | --- |

 לידה:  15 בדצמבר 1852 פריז, הקיסרות השנייה
 פטירה:  25 באוגוסט 1908 (בגיל 55) לה קרואזיק (אנ'), הרפובליקה השלישית
 שם לידה:  Antoine Henri Becquerel 
 ענף מדעי:  פיזיקה
 מקום מגורים:  צרפת צרפת
 מקום קבורה:  manoir de Pen Castel 
 מקום לימודים:  École des Ponts ParisTech  אקול פוליטקניק  תיכון לואי הגדול 
 מוסדות:  אקול פוליטקניק (1895)  המוזיאון הלאומי להיסטוריה של הטבע (1892)  École des Ponts ParisTech (1894) 
 פרסים והוקרה:  חבר זר של החברה המלכותית (4 ביוני 1908)  מדליית הלמהולץ (1906)  מדליית ברנרד על שירות ראוי לשבח למדע (1905)  פרס נובל לפיזיקה (1903)  קצין בלגיון הכבוד (11 באוגוסט 1900)  מדליית רמפורד (1900)  פרס לה קאז (1883) 
 בן או בת זוג:  Louise Lorieux (1890–?)  Lucie Jamin (1877–1878) 
 צאצאים:  ז'ן בקרל 
 הערות:  על שמו נקראת יחידת המידה לרדיואקטיביות בקרל
 תרומות עיקריות
 ממגלי הרדיואקטיביות
 חתימה:   
 
אנטואן אנרי בקרל (בצרפתית: Antoine Henri Becquerel;‏ 15 בדצמבר 1852 – 25 באוגוסט 1908) היה פיזיקאי צרפתי ממגלי הרדיואקטיביות, זוכה פרס נובל לפיזיקה לשנת 1903 (במשותף עם מארי קירי ופייר קירי), על גילויו את הרדיואקטיביות הספונטנית. על שמו נקראת יחידת המידה לרדיואקטיביות בקרל.
חייו

בקרל נולד בפריז למשפחה בת ארבעה דורות של מדענים, בקרל היה השלישי. הוא למד מדעים באקול פוליטקניק והנדסה ב-École des Ponts et Chaussées. בשנת 1892 היה לשלישי ממשפחתו שכיהן כיושב ראש הוועדה לפיזיקה שבמוזיאון הלאומי למדעי הטבע.
בשנת 1894 התמנה למהנדס הראשי במחלקה לגשרים וכבישים.
בשנת 1896 בקרל גילה במקרה את תופעת הרדיואקטיביות, שהיא דוגמה מפורסמת לסרנדיפיות, בזמן שחקר את תופעת הזרחורנות במלחי אורניום.
בקרל התעניין זה זמן רב בתופעת הזרחורנות, פליטת אור בצבע אחד מגוף שנחשף לאור מצבע אחר. בתחילת 1896 בעת ההתרגשות לאחר גילויים של  קרני הרנטגן על ידי וילהלם רנטגן, חשב בקרל שחומרים זרחניים כמלחי אורניום יכולים לפלוט קרינה בדומה לקרינת רנטגן כאשר הם מוארים באור השמש, וערך מספר ניסויים על מנת לאשש טענה זו.
במאי 1896 לאחר שערך ניסויים שמערבים מלחי אורניום לא זרחניים, בקרל הגיע להסבר הנכון, כלומר שהקרינה החודרת מגיעה מהאורניום עצמו ללא שום צורך בעירור ממקור אנרגיה חיצוני.
לאחר מחקר ממושך בנושא הרדיואקטיביות הוא גילה את היסוד הרדיואקטיבי תוריום ותמך בשני החוקרים מארי קירי ופייר קירי שגילו את היסודות פולוניום ורדיום.
חייו > פרסים ואותות הוקרה

בין הפרסים הרבים שזכה, ניתן למנות את מדליית רמפורד, בה זכה בשנת 1900, כמו כן זכה בתואר קצין בלגיון הכבוד.
בשנת 1903 זכה בפרס נובל לפיזיקה על גילויו בתחום הרדיואקטיביות. באותה שנה זכו גם פייר קירי ומארי קירי בפרס, בזכות מחקריהם שהתאפשרו בשל תגליותיו של בקרל עצמו.
בשנת 1908 נבחר למזכיר קבוע של האקדמיה הצרפתית למדעים, אך נפטר מהתקף לב באותה שנה, בגיל 55.
האסטרואיד 6914 Becquerel נקרא על שמו.
ראו גם

יחידות מידה על שם אישים
גוש-י פיל

| --- | --- |

 
 מאכלים
 סוג:  מזון, מגדנאות 
 מוצא:  אפגניסטן 
 
גוש-אה פיל - Gosh-e fil (בפרסית : گُوش فيل, שפירושו: "אוזן פיל") הוא מאפה מטוגן מהמטבח האפגני והאיראני.
מאפיינים

מעצבים את הבצק בצורת אוזן פיל (גוש), ומטגנים בשמן עמוק. לאחר מכן, מכסים כל חתיכה בפיסטוקים קצוצים ובאבקת סוכר. המאכל המתוק הזה מוגש בעיקר עם תה, במיוחד במהלך הרמדאן והנורוז.
הבצק נעשה על ידי הקצפת ביצים, חלב וחמאה, ולאחר מכן הוספת התערובת לחומרים היבשים.
גוש-י פיל ואיירן

העיר איספהאן היא אחת הערים הבולטות של איראן הידועה כעיר המתוקים הטעימים, שם אוכלים גוש-י פיל בשילוב איירן מקומי (שילוב של מים ויוגורט חמוץ). השילוב הזה נטוע זה מכבר בתרבות האוכל של האנשים המקומיים ונמשך עד היום.
לקריאה נוספת

רשימת סוגי סופגניות
רשימת סוגי בצק מטוגן
רשימת קינוחים
הערות שוליים

↑  طرز تهیه شیرینی گوشفیل ترد و خوشمزه + تصویر
1 2  "Gosh-e Fil - Knusprige Elefantenohren für Nowrooz oder Fasching". Labsalliebe (בגרמנית). 2019-02-28. נבדק ב-2021-04-22.
↑  Usmani, Sumayya (2017). Mountain Berries and Desert Spice. Frances Lincoln. ISBN 9781781012123.
↑  Irans delicious food destinations
↑  TAP Persia - Travel around Persia
האח של דריקס

| --- | --- |

עטיפת ה-DVD
 בימוי:  אורי ענבר דורון צברי
 תסריט:  משה זונדר אמנון דנקנר (סיפור קצר)
 עריכה:  סשה פרנקלין
 שחקנים ראשיים:  טל פרידמן, דני שטג, עמוס לביא, יגאל עדיקא
 מוזיקה:  חיים אילפמן
 צילום:  דרור מורה
 מדינה:  ישראל 
 הקרנת בכורה:  1994
 משך הקרנה:  50 דקות
 סוגה:  סרט דרמה 
 דף הסרט ב־IMDb
 
האח של דריקס הוא סרט דרמה ישראלי משנת 1994, המבוסס על סיפור קצר מאת אמנון דנקנר (במקור האח של רמלר) בבימויו של אורי ענבר, עם טל פרידמן, דני שטג, ועמוס לביא בתפקידים הראשיים.
תקציר העלילה

שלמה דריקס (טל פרידמן), הוא חייל דתי המסיים קורס מש"קי דת ומוצב בבסיס חימוש נידח. מיד עם הצבתו נוכח דריקס כי בבסיס שוררות נורמות התנהגות אכזרית וקשה שאינה תואמת את התנהלותו האישית החיובית. עם הגיעו נגנבים ממנו חפציו האישיים, הוא מתקשה ביצירת קשר עם חיילי הבסיס ופניותיו אל המפקדים נתקלות בהתעלמות או בבוז. בסוף יום הקליטה הראשון מוצא את עצמו דריקס נענש על ידי מפקדו החדש בריתוק לבסיס. דריקס, השרוי בתחושת תסכול וניכור חברתי, מזוהה בטעות על ידי אחד מחיילי הבסיס כאחיו של הכדורגלן הנודע אלי דריקס בשל שם המשפחה הזהה וגם בשל הרקע המשפחתי הזהה לטענת אותו חייל "למה גם הוא בא מבית דתי". לנוכח מצוקתו החברתית לא מכחיש דריקס את הייחוס וכתוצאה מכך משתנה מעמדו בבסיס בצורה דרמטית. ציודו האישי מוחזר או מושלם לו, הוא הופך למקובל על חיילי הבסיס ובעיקר מתקרב אל חייל בשם מסיקה (דני שטג). כמו כן יחסו של מפקדו הישיר משתנה כלפיו לטובה. בכך באה לידי ביטוי תכונת הצביעוּת, אשר מאפיינת את השינוי הקוטבי ביחס הסביבה החברתית כלפי שלמה. בתוך זמן קצר מגלים חיילי הבסיס כי שלמה דריקס הוצב בבסיס כ"בן יחיד" וכי הוא שיקר בקשר להיותו האח של אלי דריקס. גילוי זה חושף את דריקס להתעללות פיזית ונפשית קשה מצד חיילי הבסיס. במצוקתו הרבה פונה דריקס אל קצין הדת המרחבי בבקשה נואשת להעבירו מהבסיס אך זה טרוד בניסיונות לקבל רכב שירות אישי ואינו מנסה לסייע לדריקס. מצוקתו של דריקס גוברת ובצעד של יאוש הוא מנסה לברוח מהבסיס אך נתפס על ידי נגד המשמעת. לאחר שניכר היה לכל שדריקס אינו מתאים לשרת בבסיס, הוא מקבל את אשר ייחל לו – צו העברה לבסיס אחר.
הסרט מציג בצורה מוקצנת וסטריאוטיפית הבדלים תרבותיים בין מזרחים ואשכנזים, ומציג בצורה מוחשית את הקשיים המלווים חייל המצוי בלחץ חברתי במסגרת סגורה.
שחקנים

| שחקן | תפקיד |
| --- | --- |
טל פרידמן: שלמה דריקס
דני שטג: מסיקה, חייל בבסיס
שירילי דשא: פקידה
עמוס לביא: מפקד המחלקה
אמנון דנקנר: מפקד החיל
יגאל עדיקא: בן חמו, נגד המשמעת של הבסיס
נתן זהבי: מפקד הבסיס
שרון רג'יניאנו: "אלביס", חייל בבסיס
צחי נוי: קצין דת מרחבי
לקריאה נוספת

יעל מונק, גולים בגבולם - הקולנוע הישראלי במפנה האלף, עמודים 135–138, האוניברסיטה הפתוחה, רעננה, 2012
גרג הורביץ

| --- | --- |
אין תמונה חופשית
 לידה:  10 באוגוסט 1973 (בן 51) סן פרנסיסקו, ארצות הברית 
 שם לידה:  גרג אנדרו הורביץ
 מדינה:  ארצות הברית 
 מקום לימודים:  אוניברסיטת הרווארד, טריניטי קולג', Bellarmine College Preparatory 
 שפות היצירה:  אנגלית
 תחום כתיבה:  ספרות מתח, קומיקס
 סוגה:  מותחנים
 יצירות בולטות:  Batman: The Dark Knight, Penguin: Pain and Prejudice 
 www.gregghurwitz.net
 
גרג אנדרו הורביץ (באנגלית: Gregg Andrew Hurwitz; נולד ב-10 באוגוסט 1973). סופר, תסריטאי ומפיק אמריקאי. מרבית ספריו הם ספרי מתח.
התסריטים שכתב כוללים עיבוד תסריט קולנועי לספרו יתום X, עיבוד טלוויזיוני לספר "דגלים שחורים: עליית דאעש" של הסופר והעיתונאי ג'ובי ווריק ותסריט לסרט שיצא לאקרנים בשנת 2017 "הספר של הנרי". הורביץ אף כתב ספרי קומיקס למו"לים מפורסמים של ספרי קומיקס כ-DC קומיקס ומארוול קומיקס.
חיים אישיים והשכלה

הורביץ גדל באזור מפרץ סן פרנסיסקו, כיום הוא גר עם משפחתו בלוס אנג'לס. הוא נשוי ואב לשתי בנות   הורביץ הוא בוגר אוניברסיטת הרווארד.
הורביץ חיבר את הספרים "המגדל", "דקות לשרוף", "אל תזיק", "סעיף ההרג", "התוכנית", "פותר בעיות", "ירייה אחרונה", "סופר הפשע", "סומך על אף אחד", "אל תסתכל אחורה", וסדרת הספרים "פרויקט X". ספריו נבחרו לרשימת הספרים הטובים ביותר של השנה על ידי אגודת סופרי המתח הבינלאומית (ITW), היו מועמדים לפרס ה-CWA - פגיון הפלדה על שם איאן פלמינג. נבחרו לארבעה מועדוני ספרים גדולים לספרות ותורגמו ל-28 שפות.
הזכויות לספרו "פרויקט X" משנת 2016 נרכשו על ידי אולפני האחים וורנר. השחקן בראדלי קופר צפוי לביים את הסרט, בעוד הורביץ יכתוב את העיבוד לתסריט.
הורוויץ כתב חוברות קומיקס על דמויותיהם של "וולברין", "המעניש", ו-"Foolkiller" עבור מארוול קומיקס, ופרסם מאמרים אקדמיים על שייקספיר. הוא לימד כתיבה במחלקה לאנגלית של USC והעביר הרצאות אורח באוניברסיטאות UCLA והרווארד. הוא גם כתב והפיק את העונה השנייה של תוכנית הטלוויזיה "V".
הורביץ היה אחד הכותבים של סדרת חוברות הקומיקס באטמן: האביר האפל לחברת הקומיקס DC בשנת 2012.
ביבליוגרפיה > רומנים > סדרת ספרי המתח "פרויקט X"

"פרויקט X", ינואר 2016
"האיש משומקום", ינואר 2017
"קליע מהעבר", ינואר 2018
"מתוך האפלה", ינואר 2019
"אל תוך האש", ינואר 2020
"הבן האובד", ינואר 2021
"סוס שחור", פברואר 2022
"היתום האחרון" אוגוסט 2023
"שעת הזאבים" אוגוסט 2024
ביבליוגרפיה > רומנים > סדרת ספרי המתח "פרויקט X" > סיפורים קצרים של "פרויקט X"

"לקנות קליע", אוקטובר 2016
"המתמחה", דצמבר 2018
ביבליוגרפיה > רומנים > האחים גשם

"הגשמים", אוקטובר 2016
"הזדמנות אחרונה", אוקטובר 2017
ביבליוגרפיה > רומנים > טים רקלי

"סעיף ההרג", אוגוסט 2004
"התוכנית", אוגוסט 2005
"פותר בעיות", יולי 2006
"ירייה אחרונה", יולי 2007